Chicoutimi
Store norske leksikon,Geografi,Verdens geografi,Nord- og Mellom-Amerika,Canadas geografi
Chicoutimi er en tidligere by og i dag et administrativt distrikt i byen Saguenay i Canada, i provinsen Québec, ved sammenløpene til Saguenay River og Chicoutimi River 185 kilometer nord for byen Quebec.
Chicoutimi har 68 097 innbyggere (2014) og ble i 2002 slått sammen med blant annet nabobyen Jonquière til byen Saguenay, med til sammen 144 300 innbyggere (2014). Chicoutimi er et handels- og kultursenter. Vannkraft fra Saguenay River brukes av industrien, som blant annet omfatter treindustri og trevareindustri. Universitetet er fra 1969. Chicoutimi er et romersk-katolsk bispesete. Les mer i Store norske leksikon Canadas historie Canadas geografi  Canadas befolkning